चर्चामा अलराउन्डर सीताको 'पुष्पा सेलिब्रेसन'
दक्षिण भारतीय चलचित्र 'पुष्पा : द राइज' व्यावसायिक हिसाबले अत्यन्तै सफल भयो । साथसाथै यसका संवाद र कलाकारका हाउभाउ पनि लोकप्रिय बनिरहेका छन् । बलिउडलाई टक्कर दिँदै दक्षिण भारतीय चलचित्र संसारभर लोकप्रिय भइरहेको छ ।
काठमाडौँ — दक्षिण भारतीय चलचित्र 'पुष्पा : द राइज' व्यावसायिक हिसाबले अत्यन्तै सफल भयो । साथसाथै यसका संवाद र कलाकारका हाउभाउ पनि लोकप्रिय बनिरहेका छन् । बलिउडलाई टक्कर दिँदै दक्षिण भारतीय चलचित्र संसारभर लोकप्रिय भइरहेको छ ।बलिउडका तीन खान, रणवीर सिंह, रणवीर कपुर, अक्षय कुमार, अजय देवगनसँगै यतिबेला नागार्जुन, वेंकटेश, प्रभास र अल्लु अर्जुन पनि यतिबेला चलचित्रप्रेमीका मुखमा झुन्डिएका दक्षिण भारतीय नाम हुन् । 'पुष्पा' मा अल्लु अर्जुनको 'पुष्पा झुकेगा नहीं' शैलीलाई यतिबेला कलाकारदेखि खेलाडीसम्मले पछ्याएका छन् । त्यसको प्रभाव नेपाली खेलाडीसम्म परेको देखिन्छ । एक महिना अगाडि पपुवा न्युगिनीविरुद्ध विकेट लिएपछि करण केसीले‘झुकेगा नहीं’ शैलीमा सेलिब्रेसन गरेका थिए । पछिल्लो समय त्यही सेलिब्रेसनलाई पछ्याएकी नेपालकी अलराउन्डर क्रिकेटर सीता राना मगर सामाजिक सञ्जालमा चर्चित भएकी छिन् । दुबईमा जारी फेयरब्रेक इन्भिटेसनल टुर्नामेन्टमा विकेट लिएपछि सीताले 'पुष्पा' शैलीमा सेलिब्रेसन गरेकी हुन् ।अन्तर्राष्ट्रिय क्रिकेट परिषद्(आईसीसी) ले समेत उक्त सेलिब्रेसनको भिडियो पोस्ट गरेको छ । सुरुमा फेयरब्रेकले नै उक्त भिडियो पोस्ट गरेको थियो । त्यस्तै फेयरब्रेकले सीताको प्रतिक्रियासमेत पोस्ट गरेको छ । “It’s gone so far on social media."Nepal’s Sita Rana Magar with the most popular celebration currently  @fairbreakglobal pic.twitter.com/wlTRf0KeFtद टोर्नाडोजमार्फत खेलिरहेकी सीताले मे ६ मा द साउथ कोस्ट सफायरका खेलाडीको विकेट लिएपछि सेलिब्रेसन गरेकी हुन् । त्यस्तै उनले फिल्डिङका क्रममा क्याच लिएपछि पनि सोही शैलीमा खुसियाली मनाएकी थिइन् । सीताले 'पुष्पा' का मुख्य कलाकार अर्जुनको शैली नेपालीहरूको पहिचानसँग पनि मेल खाने भएकाले सेलिब्रेसनमा प्रयोग गरेको बताएकी छिन् । उनले भनेकी छिन्, 'नेपालीहरू वीर गोर्खालीका रूपमा पनि परिचित छन् । 'पुष्पा' को शैली नेपालीहरूसँग पनि मेल खान्छ, त्यसैले मैले सेलिब्रेसनका क्रममा त्यसो गरेकी हुँ ।'१ मेदेखि १५ मेसम्म सञ्चालन हुने फेयरब्रेक इन्भिटेसनल टुर्नामेन्ट विश्वभरका महिला क्रिकेटर संलग्न प्रतियोगिता हो । जुन प्रतियोगिता उदीयमान राष्ट्रका खेलाडी र अनुभवी खेलाडीको टोली बनाएर सञ्चालन हुन्छ । यो प्रतियोगितामा सीतासहित नेपालका २ जना खेलाडी रहेका छन् । रुबिना क्षेत्री द बार्मी आर्मीबाट खेलिरहेकी छिन् । 